เรื่องร้องเรียน: แจ้งเรื่อง เจ้าบ้าน เลขที่25/4หมู่9 เขตตลิ่งชัน แขวงตลิ่งชัน กรุงเทพ 10170 ได้เข้าไปแจ้งความประสงค์ ขอให้รถเก็บขยะของเขตตลิ่งชัน มาเก็บขยะที่บ้านเลขที่ 25/4หมู่9 เบื้องต้นได้เขียนคำร้องที่สำนักงานเขต ทางเขตบอกตลิดต่อกลับ ภายใน3วัน แต่ตอนนี้ผ่านมา 1เดือนกว่าๆ ยังไม่มีความคืบหน้าครับ
การดำเนินการของเจ้าหน้าที่: เจ้าหน้าที่ฝ่ายรักษาความสะอาดฯ ได้ตรวจสอบเรื่องร้องเรียนดังกล่าวและได้ทำความเข้าใจชี้แจงกับผู้ร้องเรื่องการขอให้เก็บขยะของบ้านเลขที่ 25/4 หมู่ 9 เรียบร้อยแล้วซึ่งบ้านผู้ร้องอยู่ริมถนนเลียบทางรถไฟสายใต้ติดกับทางขึ้นสะพานข้ามทางรถไฟไม่สะดวกต่อการจอดรถประกอบกับในเส้นทางดังกล่าวไม่มีรถเก็บขนมูลฝอยวิ่งผ่าน จากการสอบถามผู้ร้องแจ้งว่าจะใช้เส้นทางเข้าออกทางซอยบรมราชนนี 40 จึงได้แนะนำให้ผู้ร้องนำขยะมูลฝอยออกมาวางไว้บริเวณปากซอยบรมราชนนี 40 เพื่อสะดวกในจัดเก็บให้ ผู้ร้องรับทราบยินดีทำตามคำแนะนำ
ความเห็นของผู้แจ้ง: การทำงานไวมาก ได้ผลสรุปในการไขปัญหาชัดเจนครับ
พื้นที่: แขวงตลิ่งชัน เขตตลิ่งชัน กรุงเทพมหานคร